Pierre Cardin

Pierre Cardin (opprinnelig navn: Pietro Costante Cardini, født 2. juli 1922 i Sant’Andrea di Barbarana i provinsen Treviso i Italia, død 29. desember 2020 i Neuilly-sur-Seine i Frankrike) var en fransk moteskaper, kjent for sin avant-garde-stil og romfartsinspirerte drakter. Han bygget opp et verdensomspennende forretningsimperium som hadde 500 fabrikker fordelt på 110 land.

Liv og virke
Bakgrunn
Pierre Cardins foreldre var Maria Montagner og Alessandro Cardin. Hans foreldre var velstående vinhandlere, men de tapte sin formue under første verdenskrig.

Familien hans flyktet fra Italia til Frankrike i 1924Catherine Schwaab, nécrologie de Jeanne Moreau, Paris Match, semaine du 3 au 9 août 2017, p.64-65., da Pierre Cardin var barn, for å unnslippe den italienske fascismen. Han var den yngste av syv barn. De bosatte seg i buen Saint-Etienne.

Karriere
Fjorten år gammel ble Cardin skredderlærling i Saint-Etienne. I 1944 fikk han jobb i motehuset Paquin, der han blant annet fikk ansvaret for å tegne kostymene og maskene til Jean Cocteaus eventyrfilm Skjønnheten og udyret (La Belle et La Bête), som hadde premiere i 1946. Så ansatte den italiensk-franske moteskaperen Elsa Schiaparelli ham. I 1947 ble han den første ansatte hos Christian Dior.

Cardin etablerte sitt eget motehus i 1950, og bygget opp virksomheten helt uten banklån.«Is it true that you have never borrowed money from a bank?» «Yes, I never wanted to and I never needed to. I have always paid for everything with my own money.», fra «Pierre Cardin on banks and working at 89» , artikkel fra BBC, 6. november 2011 Popgruppen The Beatles' svarte dresser med såkalt «Mao-krage» var blant hans kreasjoner.

Cardin kjøpte i 2001 Château de Lacoste (tidligere kalt La Coste) i Vaucluse i Provence i Frankrike. Ti år senere hadde han kjøpt ytterligere 22 eiendommer på stedet. Oppkjøpet satte sinnene i kok blant lokalbefolkningen. Slottet var en av marki de Sades tre residenser i Vaucluse. Cardin iverksatte en omfattende restaurering av slottet, som deretter ble brukt som arena for musikkfestivaler, teaterforestillinger og kunstutstillinger.

Cardin bodde i Théoule-sur-Mer, en kystby i nærheten av Cannes, i «Palais Bulles», et uvanlig hus som var blitt bygd av den ungarske arkitekten Antti Lovag og ble anskaffet i 1991 av Cardin. Anleggets 25 værelser er kuleformede (blåser / bulles). Dette er (sammen med sitt amfiteater og svømmebasseng) en referanse til organisk arkitektur.

Cardin hadde forbindelser med både menn og kvinner, blant dem skuespilleren Jeanne Moreau.

Han var i fullt arbeid frem til kort tid før han døde.

 Referanser 

 Eksterne lenker 



  «Pierre Cardin on banks and working at 89», artikkel fra BBC om Pierre Cardin  (engelsk)

Kategori:Franske moteskapere
Kategori:Personer fra provinsen Treviso
Kategori:Personer fra Saint-Étienne